У суботу, 12 ліпеня 2014 г., пілігрымы традыцыйна затрымаліся на малітву ў Струнні, каля памятнага крыжа, пастаўленага на падмурках разбуранай рэзідэнцыі ўніяцкіх мітрапалітаў. Там была адслужаная паніхіда за памерлых біскупаў, святароў ды вернікаў Грэка-Каталіцкай Царквы на беларускіх землях на працягу ўсёй гісторыі. Дэвіз ХХ пілігрымкі “Будзьце мужнымі! Адвагі!” гучаў там асабліва вымоўна.